
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αναστολή εφαρμογής της υπουργικής απόφασης 6280/Β 508/ 

17.5.89 για τα βιβλία και παραστατικά που πρέπει να τηρούν τα 

μέλη του Χρηματιστηρίου Αξιών Αθηνών. 1 

Αύξηση του ορίου εκδόσεως ομολόγων της ΕΤΒΑ από 210 δισ. δρχ. 

σε 270 δισ. δρχ. 2 

Αύξηση του ορίου εκδάσεως τραπεζικών ομολόγων της ΕΚΤΕ κατά 

30 δισ. δρχ.. 3 

Έγκριση κυκλοφορίας του υγρού επικαλυπτικού φρούτων «ΡΚΙ- 

ΜΑΡΚΕ8Η 31». 4 

Έγκριση κυκλοφορίας του υγρού επικαλυπτικού φρούτων «ΡΚΙ- 

ΜΑΓΚΕ3Η 30» .. 5 

Χορήγηση εφάπαξ οικονομικού βοηθήματος σε οικογένειες που στε¬ 
ρήθηκαν τη στέγη τους από πυρκαγιές που ενέσκηψαν στον Νομό 

Κεφαλληνίας .. 6 

Χορήγηση άδειας άσκησης επαγγέλματος Κοινωνικού Λειτουργού 

στην Αλεξάκη Ελένη του Νικολάου. 7 

Προσθήκη ειδικοτήτων σε ΤΕΛ-ΤΕΣ της Αμερικάνικης Γεωργικής 

Σχολής .ι... 8 

Μέτρα για την πρόληψη και καταστολή ζωοκλοπής στο Ν. Ηρα¬ 
κλείου . 9 

Ταχυδρομικά τέλη για την αποστολή της προεκλογικής αλληλογρα¬ 
φίας .10 

Τροποποίηση απόφασης.11 

Σύσταση ίδιου νομικού προσώπου στην Κοινότητα Κορώνειας Ν. 
Βοιωτίας με το όνομα «ΣΧΟΛΙΚΗ ΕΠΙΤΡΟΠΗ 1/ΘΕΣΙΟΥ 

ΔΗΜΟΤΙΚΟΥ ΣΧΟΛΕΙΟΥ ΚΟΡΩΝΕΙΑΣ.12 

Σύσταση ίδιου νομικού προσώπου στην Κοινότητα Κορώνειας Ν. 
Βοιωτίας με το όνομα «ΣΧΟΛΙΚΗ ΕΠΙΤΡΟΠΗ 1/ΘΕΣΙΟΥ 

ΔΗΜΟΤΙΚΟΥ ΣΧΟΛΕΙΟΥ ΑΓ. ΠΑΡΑΣΚΕΥΗΣ.13 

Ίδρυση Κοινοτικού Γυμναστηρίου στην Κοινότητα Μαλ/ζίου Ν. 

Ηρακλείου. 14 

Σύσταση Κοινοτικού νομικού προσώπου στην Κοινότητα Πανορά¬ 
ματος Ν. Θεσ/νίκης με το όνομα «Σχολική Επιτροπή Νηπιαγω¬ 
γείου και Δημοτικού Σχολείου Πανοράματος».15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β 1018/38402 (1) 


Αναστολή εφαρμογής της υπουργικής απόφασης 6280/Β 508/ 
17.5.89 για τα βιβλία και παραστατικά που πρέπει να τηρούν τα 
μέλη του Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Την Ν. 1806/88 «Τροποποίηση της νομοθεσίας για τα Χρηματι¬ 
στήρια Αξιών και άλλες διατάξεις» άρθρο 27 παρ. α, β, γ. 


2. Την απόφαση της 19ης/18.4.89 Συνεδρίασης της Επιτροπής 
Καφαλαιογοράς, θέμα 2ο. 

3. Την με αριθ. πρωτ. 6280/Β508/ 31.5.89 απόφαση του Υπουρ¬ 
γού Εθνικής Οικονομίας. 

4. Την απόφαση της 23ής/18.9.89 Συνεδρίασης της Επιτροπής Κε¬ 
φαλαιαγοράς, θέμα 11ο, αποφασίζει: 

Αναστέλει την εφαρμογή της υπουργικής απόφασης που αφορά στην 
τήρηση βιβλίων και στοιχείων από τα μέλη του Χρηματιστηρίου μέχρι 
την 1 Δεκεμβρίου 1989, ημερομηνία εφαρμογής του μηχανογραφικού 
συστήματος στο Χρηματιστήριο Αξιών Αθηνών. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

Γ.ΣΟΥΦΛΙΑΣ 

. ' - ♦ - 

Αριθ. Ε.Κ. 105 (2) 

Αύξηση του ορίου εκδόσεως ομολόγων της ΕΤΒΑ από 210 δισ. δρχ. σε 
270 δισ. δρχ. 

(Συνεδρίαση 23η/18 Σεπτεμβρίου 1989) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του Ν.Δ. 3746/1957 «Περί ασφαλιστικών ρητών 
φορολογικών απαλλαγών και άλλων τινών διευκολύνσεων παρεχομέ- 
νων τα ομολογιακά δάνεια και προνομιούχους μέτοχός, εκδιδομένας ' 
δια παραγωγικούς σκοπούς». 

2. Τις διατάξεις της παρ. 2 του άρθρου 31 του Ν. 542/1977 «Περί 
τροποποιήσεως, αντικαταστάσεως και συμπληρώσεως φορολογικών 
και άλλων τινών διατάξεων», όπως συμπληρώθηκε με την παράγραφο 
1 του άρθρου 9 του Ν. 876/1979 «περί τροποποιήσεως και συμπληρώ¬ 
σεως διατάξεων αναφερομένων εις την ανάπτυξιν της Κεφαλαιαγο¬ 
ράς». 

3. Τις διατάξεις των άρθρων 7 και 12 του Α.Ν. 143 «Περί μέτρων 
προς ενίσχυσιν της Κεφαλαιαγοράς» όπως ισχύει σήμερα. 

4. Τον Ν. 1806/88 για την «Τροποποίηση της νομοθεσίας για τα 
Χρηματιστήρια Αξιών και άλλες διατάξεις». 

5. Τις διατάξεις του άρθρου 3 του Ν. 128/75 «Περί τροποποιήσεως 
και συμπληρώεσως διατάξεων, τινών αναφερομένων εις την λειτουργία 
του Χρηματοδοτικού συστήματος» όπως συμπληρώθηκε με το άρθρο 1 
του Ν. 1046/80 «Περί συμπληρώσεως διατάξεων της τραπεζικής Νο¬ 
μοθεσίας». 

6. Τις αποφάσεις της Νομισματικής Επιτροπής: 

- 95/9/14.10.1975 «Περί των προϋποθέσεων εκδόσεως Τραπεζι¬ 
κών ομολόγων» όπως ισχύει σήμερα. 

- 310/1/22.4.1981 με την οποία διευκρινίζονται οι διατάξεις που 
ισχύουν σχετικά με το ανώτατο όριο των ομολόγων κάθε Τράπεζας που 
βρίσκονται σε κυκλοφορία. 

7. Την αριθμ. 879/24.11.86 Πράξη του Διοικητή της Τράπεζας 
της Ελλάδος, σχετικά με τα επιτόκια που θα ισχύουν για τις ετήσιες 
ανανεώσεις των τραπεζικών ομολόγων που εκδίδονται από 1.12.86 

και μετά. 

8. Την αριθμ. 1182/20.11.87 Πράξη του Διοικητή της Τράπεζας 
της Ελλάδος, με την οποία δίνεται η δυνατότητα στα πιστωτικά ιδρύ¬ 
ματα να καθορίζουν ελεύθερα το επιτόκιο, τη διάρκεια και τους λοιπούς 
όρους έκδοσης, διάθεσης, ανανέωσης, εξόφλησης και προεξόφλησης 
των ομολόγων που εκδίδουν. 

9. Το αντίγραφο πρακτικών της 158 Συνεδριάσεως/ 12.89 του 
Διοικητικού Συμβουλίου της ΕΤΒΑ. 

10. Το απόσπασμα των πρακτικών της με αριθ. 414/10.2.89 συνε¬ 
δρίασης της Επιτροπής Νομισματικών και Πιστωτικών Θεμάτων της 
Τραπέζης Ελλάδος βάσει του οποίου εγκρίνεται η αναπροσαρμογή στο 
ποσό των 270 δισ. δρχ. του ανώτατου συνολικού ορίου μέχρι του οποίου 
μπορεί η Ελληνική Τράπεζα Βιομηχανικής Αναπτύξεως να θέσει σε κυ¬ 
κλοφορία τραπεζικά ομόλογα. 

11. Την έκθεση των Ορκωτών Λογιστών 27.4.1989. 

12. Την εισήγηση του Π. Κυριακόπουλου, αποφασίζει ομόφωνα: 

Παρέχει την άδεια στην ΕΤΒΑ για αναπροσαρμογή στο ποσό των 

270 δια. δρχ. του ανώτατου συνολικού ορίου εκδόσεως Τραπεζικών 
ομολόγων που βρίσκονται σε κυκλοφορία σύμφωνα με τους κατωτέρω 
όρους: 

1. Η έκδοση του δανείου με ετήσια τραπεζικά ομόλογα γίνεται σύμ¬ 
φωνα με τον Ν.Δ. 3746/1957 και τον Ν. 128/1975, όπως ισχύουν 
σήμερα, και τις σχετικές αποφάσεις της Επιτροπής Κεφαλαιαγοράς και 
της Επιτροπής Νομισματικών και Πιστωτικών Θεμάτων. 

2. Έκδοση και διάθεση: Η ονομαστική αξία κάθε ομολόγου ανέρχε¬ 
ται σε 5.000 δρχ. Τα ομόλογα εκδίδονται σε απλούς ή πολλαπλούς τί¬ 
τλους. 

" Τα ομόλογα είναι ανώνυμα και διατίθενται σε δημόσια εγγραφή και 
συνεχή προσφορά, κατά τη διάρκεια του μήνα που προηγείται της ενάρ- 
ξεως της διάρκειας τους, στο κατάστημα της Τράπεζας και σε καταστή¬ 
ματα άλλων πιστωτικών ιδρυμάτων και χρηματιστών που έχουν εξου¬ 
σιοδοτηθεί.· 

3. Διάρκεια: Τα ομόλογα έχουν διάρκεια ενός έτους που αρχίζει από 
την έναρξη της περιόδου εκτοκισμού, όπως αυτή καθορίζεται στον 4ο 
όρο. Τα ομόλογα μπορούν να ανανεωθούν τέσσερις φορές, κάθε φορά για 
ένα έτος, σύμφωνα με όσα ορίζονται στο 6ο όρο. 

4. Επιτόκιο: Το επιτόκιο των ομολόγων ορίζεται σύμφωνα με την 
1182/20.11.87 Πράξη του Διοικητικού της Τράπεζας της Ελλάδος. 
Το επιτόκιο ισχύει γιά το πρώτο έτος. Η περίοδος εκτοκισμού αρχίζει 
την πρώτη μέρα του μήνα που έπεται της ημερομηνίας εκδόσεως και 
διαθέσεως του τίτλου. 

Για κάθε ετήσια ανανέωση θα ισχύει το επιτόκιο που θα προσφέρει η 
Τράπεζα για νέα ομόλογα της ίδιας κατηγορίας, που θα εκδίδονται 
κατά το χρόνο στον οποίο θα ανατρέχει η ανανέωση και ο τόκος υπολο¬ 
γίζεται με ανατοκισμό, όπως ορίζεται στον 6ο όρο. 

5. Εξόφληση: Τα ομόλογα εξοφλούνται στην κομιστή, στο κατά¬ 
στημα της Τράπεζας και σε καταστήματα άλλων πιστωτικών ιδρυμά¬ 
των και χηματιστών που έχουν εξουσιοδοτηθεί. 

6. Ανανέωση: Αν το ομόλογο δεν εμφανιστεεειί για εξόφληση μέσα σε 
τρεις (3) μήνες από τη λήξη του, ανανεώνεται αναδρομικά, δηλαδή από 
την ημερομηνία της λήξεώς του, για ένα έτος. 

II ανανέωση αφορά την τιμή εξοφλήσεως του ομολόγου. Με την ίδια 
διαδικασία το ομόλογο ανανεώνεται τρεις ακόμη φορές, κάθε φορά για 
ένα έτος. Κάθε ανανέωση αφορά το ποσό που ήταν πληρωτέο στο τέλος 
της προηγούμενης ανανεώσεως, δηλαδή την αρχική τιμή εξοφλήσεως 
και τους τόκους της προηγούμενης ή των προηγούμενων περιόδων ανα¬ 
νεώσεως. με την λήξη της τετάρτης περιόδου ανανεώσεως παύει η πα¬ 
ραγωγή τόκου. 

7. Εξαγορά των ομολόγων πριν από την λήξη τους: 

α) Μετά την παρέλευση εξαμήνου από την έναρξη της διάρκειας κάθε 
ομόλογο η Τράπεζα είναι υποχρεωμένη να εξαγοράζει τον τίτλο στην 
τιμή εκδόσεως πλέον τόκου για το πέραν ενός τριμήνου χρονικό διά¬ 
στημα. Για τον υπολογισμό του τόκου παραλείπεται το κλάσμα μηνός 
που τυχόν προκύπτει. 

β) Κατά τη διάρκεια της πρώτης ανανεώσεως η Τράπεζα είναι υπο¬ 
χρεωμένη να εξαγοράζει τον τίτλο σε τιμή ίση με το ποσό που ήταν πλη¬ 
ρωτέο κατά την αρχική λήξη πλέον του τόκου που αναλογεί στο πέραν 
ενός τριμήνου από την αρχική λήξη χρονικό διάστημα. Κατά τη διάρ¬ 
κεια της δεύτερης, της τρίτης και της τέταρτης ανανεώσεως η Τράπεζα 
είναι υποχρεωμένη να εξαγοράζει τον τίτλο σε τιμή ίση με το ποσό που 
ήταν πληρωτέο κατά τη λήξη της προηγούμενης ανανεώσεως πλέον του 
τόκου που αναλογεί στο πέραν ενός τριμήνου από την λήξη της πρώτης, 
της δεύτερης ή της τρίτης ανανεώσεως διάστημα. Για τον υπολογισμό 


του τόκου παραλείπεται το κλάσμα μηνός που τυχόν προκύπτει. 

8. Φορολογικές απαλλαγές: 

α) Οι τόκοι των ομολόγων δεν υπολογίζονται στο φορολογητέο εισό¬ 
δημα απαλλάσσονται από οποιάδήποτε φορολογία υπέρ του Δημοσίου ή 
υπέρ οποιουδήποτε τρίτου. 

β) Οι τίτλοι των ομολόγων, οι επαχθείς μεταβιβάσεις και οι ανανεώ¬ 
σεις τους, για οποιοδήποτε λόγο, απαλλάσσονται από κάθε φόρο ή τέλος 
υπέρ του Δημοσίου ή υπέρ οποιουδήποτε τρίτου. Επίσης απαλλάσσονται 
από τα τέλη χαρτοσήμου οι εξοφλήσεις των τόκων και του κεφαλαίου 
κατά τη λήξη ή κατά την εξαγορά των ομολόγων. 

Γενικά το δάνειο απαλλάσσεται από κάθε φόρο, χαρτόσημο ή οποιο- 
δήποτε άλλο τέλος οποιασδήποτε φύσεως και μορφής υπέρ του Δημο¬ 
σίου ή υπέρ οποιουδήποτε άλλου προσώπου. 

9. Εισαγωγή στο Χρηματιστήριο: Τα ομόλογα είναι διαπραγματεύ¬ 
σιμα στο Χρηματιστήριο Αξιών Αθηνών. 

10. Παραγραφή αξιώσεων: Οι αξιώσεις από το κεφάλαιο των ομολό¬ 
γων υπόκεινται σε ΙΟετή παραγραφή και οι αξιώσεις από τους τόκους 
σε πενταετή παραγραφή. 

11. Η Τράπεζα θα χρησιμοποιήσει το προϊόν των ομολόγων για να 
χρηματοδοτήσει προγράμματα ιδρύσεως, επεκτάσεως και εκσυγχρονι¬ 
σμού παραγωγικών μονάδων που συμβάλλουν στην οικονομική ανά¬ 
πτυξη της Χώρας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 
Ο Πρόεδρος 

ΑΤΓΟΤΣΤΙΝΟΣ ΒΙΤΖΗΛΑΙΟΣ 

Αριθ. Ε.Κ. 106 (3) 

Αύξηση του ορίου εκδόσεως τραπεζικών ομολόγων της ΕΚΤΕ κατά 30 

δισ. δρχ. 

(Συνεδρίαση 23η/18 Σεπτεμβρίου 1989 
Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξειςτου Ν.Δ. 3746/1957 «Περί ασφαλιστικών ρητρών, 
φορολογικών απαλλαγών και άλλων τινών διευκολύνσεων παρεχομέ- 
νων τα ομολογιακά δάνεια και προνομιούχους μετοχάς, εκδιδομένας 
δια παραγωγικούς σκοπούς». 

2. Τις διατάξεις της παρ. 2 του άρθρου 31 του Ν. 542/1977 «Περί 
τροποποιήσεως αντικαταστάσεως και συμπληρώσεως φορολογικών και 
άλλων τινών διατάξεων», όπως συμπληρώθηκε με την παράγρ. 1 του 
άρθρου 9 του Ν. 876/1979 «περί τροποποιήσεως και συμπληρώσεως 
διατάξεων αναφερομένων εις την ανάπτυξιν της Κεφαλαιαγοράς». 

3. Τις διατάξεις των άρθρων 7 και 12 του Α.Ν. 143 «Περί μέτρων 
προς ενίσχυσιν της Κεφαλαιαγοράς» όπως ισχύει σήμερα. 

4. Το Ν. 1806/88 για την «Τροποποίηση της νομοθεσίας για τα 
Χρηματιστήρια Αξιών και άλλες διατάξεις». 

5. Τις διατάξεις του άρθρου 3 του Ν. 128/75 «Περί τροποποιήσεως 
και συμπληρώσεως διατάξεων τινών αναφερομένων εις την λειτουργία 
του Χρηματοδοτικού συστήματος» όπως συμπληρώθηκε με το άρθρο 1 
του Ν. 1046/80 «Περί συμπληρώσεως διατάξεων της τραπεζικής Νο¬ 
μοθεσίας». 

6. Τις αποφάσεις της Νομισματικής Επιτροπής: 

- 95/9/14.10.1975 «Περί των προϋποθέσεων εκδόσεως Τραπεζι¬ 
κών ομολόγων» όπως ισχύει σήμερα. 

- 310/1/22.4.1981 με την οποία διευκρινίζονται οι διατάξεις που 
ισχύουν σχετικά με το ανώτατο όριο των ομολόγων κάθε Τράπεζας που 
βρίσκονται σε κυκλοφορία. 

7. Την αριθμ. 879/24.11.86 Πράξη του Διοικητή της Τράπεζας 
της Ελλάδος, σχετικά με τα επιτόκια που θα ισχύουν για τις ετήσιες 
ανανεώσεις των τραπεζικών ομολόγων που εκδίδονται από 1.12.86 
και μετά. 

8. Την αριθμ. 1182/20.11.'87 Πράξη του Διοικητή της Τράπεζας 
της Ελλάδος, με την οποία δίνεται η δυνατότητα στα πιστωτικά ιδρύ¬ 
ματα να καθορίζουν ελεύθερα το επιτόκιο, τη διάρκεια και τους λοιπούς 
όρους έκδοσης, διάθεσης, ανανέωσης, εξόφλησης και προεξόφλησης 
των ομολόγων που εκδίδουν. 

9. Το αντίγραφο πρακτικών της Τακτικής Γενικής Συνέλευσης των 
Μετόχων της ΕΘΝΙΚΗΣ ΚΤΗΜΑΤΙΚΗΣ ΤΡΑΠΕΖΗΣ ΤΗΣ ΕΛΛΑ¬ 
ΔΟΣ της 24ης Ιουνίου 1988. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Το απόσπασμα των πρακτικών της με αριθ. 421/17.4.89 συνε¬ 
δρίασης της Επιτροπής Νομισματικών και Πιστωτικών θεμάτων της 
Τραπέζης Ελλάδος, βάσει του οποίου εγκρίνεται η αναπροσαρμογή στο 
ποσό των 60 δισ. δρχ. του ανώτατου συνολικού ορίου μέχρι του οποίου 
μπορεί η Εθνική Τράπεζα Επενδύσεων Βιομηχανικής Αναπτύξεως να 
θέσει σε κυκλοφορία τραπεζικά ομόλογα. 

11. Την αριθμ. 161/24.2.89 έκθεση των Ορκωτών Λογιστών. 

12. Την εισήγηση του Παναγιώτη Κυριακόπουλου, αποφασίζει ομό¬ 
φωνα: 

Παρέχει την άδεια στην ΕΚΤΕ για την αναπροσαρμογή στο ποσό των 
δραχμών 110 δια. δρχ. του ανώτατου συνολικού ορίου εκδόσεως Τρα¬ 
πεζικών ομολόγων που βρίσκονται σε κυκλοφορία σύμφωνα με τους κα¬ 
τωτέρους όρους: 

1. Η έκδοση του δανείου με ετήσια τραπεζικά ομόλογα γίνεται σύμ¬ 
φωνα με το Ν.Δ. 3746/1957 και το Ν. 128/1975, όπως ισχύουν σή¬ 
μερα, και τις σχετικές αποφάσεις της Επιτροπής Κεφαλαιαγοράς και 
της Επιτροπής Νομισματικών και Πιστωτικών θεμάτων. 

2. Έκδοση και διάθεση: Η ονομαστική αξία κάθε ομολόγου ανέρχε¬ 
ται σε 5.000 δραχμές. Τα ομόλογα εκδίδονται σε απλούς ή πολλαπλούς 
τίτλους. 

Τα ομόλογα είναι οινώνυμα και διατίθενται σε δημόσια εγγραφή και 
συνεχή προσφορά, κατά τη διάρκεια του μήνα που προηγείται της ενάρ- 
ξεως της διάρκειας τους, στο κατάστημα της Τράπεζας και σε καταστή¬ 
ματα άλλων πιστωτικών ιδρυμάτων και χρηματιστών που έχουν εξου¬ 
σιοδοτηθεί. 

3. Διάρκεια: Τα ομόλογα έχουν διάρκεια ενός έτους που αρχίζει από 
την έναρξη της περιόδου εκτοκισμού, όπως αυτή καθορίζεται στον 4ο 
όρο. Τα ομόλογα μπορούν να ανανεωθούν τέσσερις φορές, κάθε φορά για 
ένα έτος, σύμφωνα με όσα ορίζονται στον 6ο όρο. 

- 4. Επιτόκιο: Το επιτόκιο των ομολόγων ορίζεται σύμφωνα με την 
1182/20.11.87 Πράξη.του Διοικητού της Τράπεζας της Ελλάδος. 

Το επιτόκιο ισχύει για το πρώτο έτος. Η περίοδος εκτοκισμού αρχίζει 
την πρώτη μέρα του μήνα που έπεται της ημερομηνίας εκδόσεως και 
διαθέσέως του τίτλου. 

Για κάθε ετήσια ανανέωση θα ισχύει το επιτόκιο που θα προσφέρει η 
Τράπεζα για νέα ομόλογα της ίδιας κατηγορίας, που θα εκδίδει κατά το 
χρόνο στον οποίο θα ανατρέχει η ανανέωση και ο τόκος υπολογίζεται με 
ανατοκισμό, όπως ορίζεται στον 6ο όρο. 

5. Εξόφληση: Τα ομόλογα εξοφλούνται στον κομιστή, στο κατά¬ 
στημα της Τράπεζας και σε καταστήματα άλλων πιστωτικών ιδρυμά¬ 
των και χρηματιστών που έχουν εξουσιοδοτηθεί. 

6. Ανανέωση: Αν το ομόλογο δεν εμφανιστεί για εξόφληση μέσα σε 
τρεις (3) μήνες από τη λήξη του, ανανεώνεται αναδρομικά, δηλαδή από 
την ημερομηνία της λήξεώς του, για ένα έτος. Η ανανέωση αφορά την 
τιμή εξοφλήσεως του ομολόγου. Με την ίδια διαδικασία το ομόλογο 
ανανεώνεται τρεις ακόμη φορές, κάθε φορά για ένα έτος. Κάθε ανανέ¬ 
ωση αφορά το ποσό που ήταν πληρωτέο στο τέλος της προηγούμενης 
ανανεώσεως, δηλαδή την αρχική τιμή εξοφλήσεως και τους τόκους της 
προηγούμενης ή των προηγούμενων περιόδων ανανεώσεως. Με τη 
λήξη της τέταρτης περιόδου ανανεώσεως παύει η παραγωγή τόκου. 

7. Εξαγορά των ομολόγων πριν από τη λήξη τους: 

α) Μετά την παρέλευση εξαμήνου από την έναρξη της διάρκειας κάθε 
ομολόγου, η Τράπεζα είναι υποχρεωμένη να εξαγοράζει τον τίτλο στην 
τιμή εκδόσεως πλέον τόκου για το πέραν ενός τριμήνου χρονικό διά¬ 
στημα; Για του υπολογισμό του τάκου παραλείπεται το κλάσμα μηνάς 
που τυχόν προκύπτει. 

β) Κατά τη διάρκεια της πρώτης ανανεώσεως η Τράπεζα είναι υπο¬ 
χρεωμένη να εξαγοράζει τον τίτλο σε τιμή ίση με το ποσό που ήταν πλη¬ 
ρωτέο κατά την αρχική λήξη πλέον του τόκου που αναλογεί στο πέραν 
ενός τριμήνου από την αρχική λήξη χρονικό διάστημα. Κατά τη διάρ¬ 
κεια της δεύτερης, της τρίτης και της τέταρτης ανανεώσεως η Τράπεζα 
είναι υποχρεωμένη να εξαγοράζει τον τίτλο σε τιμή ίση με το ποσό που 
ήταν πληρωτέο κατά τη λήξη της προηγούμενης ανανεώσεως πλέον του 
τόκου που αναλογεί στο πέραν ενός τριμήνου από τη λήξη της πρώτης, 
της δεύτερης ή της τρίτης ανανεώσεως διάστημα. Για τον υπολογισμό 
του τόκου παραλείπεται το κλάσμα μηνάς που τυχόν προκύπτει. 

8. Φορολογικές απαλλαγές: 

α) Οι τόκοι των ομολόγων δεν υπολογίζονται στο φορολογητέο εισό¬ 
δημα απαλλάσσονται από οποιαδήποτε φορολογία υπέρ του Δημοσίου ή 
υπέρ οποιουδήποτε τρίτου. 

β) Οι τίτλοι των ομολόγων, οι επαχθείς μεταβιβάσεις και οι ανανεώ- 
. σεις τους, για οποιοδήποτε λόγο, απαλλάσσονται από κάθε φόρο ή τέλος 
υπέρ του Δημοσίου ή υπέρ οποιουδήποτε τρίτου. Επίσης απαλλάσσονται 


από τα τέλη χαρτοσήμου οι εξοφλήσεις των τόκων και του κεφαλαίου 
κατά τη λήξη ή κατά την εξαγορά των ομολόγων. Γενικά το δάνειο 
απαλλάσσεταΓαπό κάθε -φόρο, χαρτόσημο ή οποιοδήποτε^ άλλο τέλος 
οποιασδήποτε φύσεως και μορφής υπέρ του Δημοσίου ή υπέρ οποιουδή- 
ποτε άλλου προσώπου. 

9. Εισαγωγή στο Χρηματιστήριο: Τα ομόλογα είναι διαπραγματεύ¬ 
σιμα στο Χρηματιστήριο Αξιών Αθηνών. 

10. Παραγραφή αξιώσεων: Οι αξιώσεις από το κεφάλαιο των ομολό¬ 
γων υπόκεινται σε 1 θετή.παραγραφή και οι αξιώσεις από τους τόκους 
σε πενταετή παραγραφή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
■-♦- 

Αριθ. 765/89 (4) 

Έγκριση κυκλοφορίας του υγρού επικαλυπτικού φρούτων «ΡΚΙΜΑΓ- 
ΚΕ5Η 31». 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 19.9.1989 

Έχοντας υπόψη: 

1. Το έγγραφο του Γενικού Κράτους αρ. 13177/2143δις/88 που 
αφορά αίτηση·του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 

«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). ' 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτόυ Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας'και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82, αποφασίζουμε: 

Εγκρίνουμε κατά πλειοψηφία, την κυκλοφορία του επικαλυπτικού 
φρούτων «ΡΚΙΜΑΓΚΕ5Η 31» της ).(έ. 10ΗΝ50Ν ΕΤΪ), της σύνθε¬ 
σης: Νερό, κηρός καρναούμπα, ελαϊκό οξύ, μορφολίνη, σέλα και σιλι¬ 
κόνη. Επί της συσκευασίας πρέπει να αναγράφονται όλες οι ενδείξεις που 
προβλέπονται από τις σχετικές διατάξεις, λεπτομερείς οδηγίες χρήσεις, 
καθώς και ο αριθμός εγκρίσεως από το ΑΧΣ 765/89. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα Μέλη: Αριστ. Δορκοφύκης, Διον. Φραγκάτος, Παν. Μαυρίκος, 
Μαρ. Μποτσιβάλη, Στελ. Χατζηγιανναχός και Παν. Κώττης. 

Εγκρίνουμε την παραπάνω απόφαση του Ανωτάτόυ Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή¬ 
σεως και ορίζουμε ότι θα αρχίσει η ισχύς της από την ημέρα που θα δη- 


μοσιευθεί. 

Αθήνα, 6 Οκτωβρίου 1989 

.. ,/ν.ι 


0 ΥΠΟΥΡΓΟΣ 

ΑΜΤΩΝΗΣ ΣΑΜΑΡΑΣ 

Αριθ. 764/89 


(5) 


Έγκριση κυκλοφορίας του υγρού επικαλυπτικού φρούτων «ΡΚΙΜΑΡ- 

ΚΕ5Η 30». 

ΓΕΝΙΚΟ ΧΗΜΕΙΟ ΚΡΑΤΟΥΣ 
. ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση, 19 Σεπτεμβρίου 1989 

Έχοντας υπόψη: 

Γ Το έγγραφο του Γενικού Χημείου Κράτους αρ. 13178/ 
2142δις/88 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους όπως τροποποιή¬ 
θηκε και συμπληρώθηκε με το ΑΝ 754/1937 (αρ. 3 παρ. 2 και 3) 


7578 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


(ΦΕΚ 247/τΑ/1937. 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανώτατου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Τπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82, αποφασίζουμε: 

Εγκρίνουμε κατά πλειοψηφία την κυκλοφορία του επικαλυπτικού 
φρούτων «ΡΗΙΜΑΡΚΕ5Η 30» (1.0.10Η.Ν50Ν Ε.Τ.Ο.) της σύνθεσης: 
Νερό, κηρός, καρναούπμπα, κηρός παραφίνης, ελαϊκό οξύ, μορφολίνη 
και σέλακ. Επί της συσκευασίας πρέπει να αναγράφονται όλες οι ενδεί¬ 
ξεις που προβλέπονται από τις σχετικές διατάξεις λεπτομερείς οδηγίες 
χρήσης, καθώς και τον αριθμό εγκρίσεώς του από το ΑΧΣ 764/89. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα Μέλη: Αριστ. Δορκοφύκης, Διον. Φραγκάτος, Παν. Μαυρίκος, 
Μαρ. Μποτσιβάλη, Στελ. Χατζηγιαννακός και Παν. Κώττης. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 6 Οκτωβρίου 1989 
Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

Αριθ. Για/1992 (6) 

Χορήγηση εφάπαξ οικονομικού βοηθήματος σε οικογένειες που στερή¬ 
θηκαν τη στέγη τους από πυρκαγιές που ενέσκηψαν στον Νομό Κεφαλ¬ 
ληνίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθ. Δια/οικ. 7826/3.8.73 Υπουργική απόφαση «περί 
καθορισμού προϋποθέσεων και κριτηρίων κατά γενικάς κατηγορίας, ως 
και της διαδικασίας υπαγωγής των δεομένων κοινωνικής «προστασίας 
εις τα εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθ. Δια/οικ. 7827/3.8.73 Υπουργική απόφαση «περί 
εφαρμογής προγράμματος αντιμετωπίσεως εκτάκτων κοινωνικών ανα¬ 
γκών και καταπολεμήσεως της επαιτείας και αλητείας» όπως αυτή συ¬ 
μπληρώθηκε με την Για/1783/11.9.89 Υπουργική απόφαση. 

4. Την αριθ. 102/4.1.74 κοινή Υπουργική απόφαση «περί κινήσεως 
λογαριασμού Πρώτων Κοινωνικών Βοηθειών». 

5. Την αριθ. Για/661/13.8.88 κοινή Υπουργική απόφαση «για διά¬ 
θεση πιστώσεων για την περίθαλψη των από το εξωτερικό ομογενών και 
επαναπατριζομένων Ελλήνων καθώς και γηγενών που παθαίνουν ζη¬ 
μιές από θεομηνίες ή από άλλα έκτακτα γεγονότα». 

6. Τα αριθ. 1373/10.7.89 και οικ. 1693/20.9.89 έγγραφα του 
Τμήματος Κοινών. Πρόνοιας Ν/ρχίας Κεφαλληνίας με τα οποία προ- 
τείνεται η χορήγηση οικονομικού βοηθήματος σε οικογένειες που στερή¬ 
θηκαν τη στέγη τους, από πυρκαγιές που έπληξαν τον Νομό Κεφαλλη¬ 
νίας, αποφασίζουμε: 

1. Εγκρίνουμε την χορήγηση εκτάκτου οικονομικού βοηθήματος, 
ενός εκατομμυρίου (1.000.000) δρχ. σε οικογένειες του Νομού Κεφαλ¬ 
ληνίας, για τις οποίες, με την Για/οικ. 1611/2.8.88 Κοινή Υπουργική 
απόφαση εφαρμόστηκε πρόγραμμα καταβολής μηνιαίου χρηματικού 
βοηθήματος για μίσθωση κατοικίας, επειδή στερήθηκαν τη στέγη τους 
από πυρκαγιές που έπληξαν τον Νομό και μέχρι σήμερα δεν ολοκληρώ¬ 
θηκε η οριστική στεγαστική τους αποκατάσταση. 

2. Η παραπάνω δαπάνη θα βαρύνει τις πιστώσεις του Λογαριασμού 
Πρώτων Κοινών. Βοηθειών της Νομαρχίας Κεφαλληνίας, που θα επι¬ 
χορηγηθεί από τον προϋπολογισμό εξόδων του Υπουργείου Υγείας, 
Πρόνοιας και Κοιν. Ασφαλίσεων και το ποσό που θα διατεθεί στις παρα¬ 
πάνω οικογένειες δεν θα υπερβεί το ποσό που διατέθηκε σε κάθε μία σε 


εφαρμογή της Για/οικ. 1611/2.8.88 Κοινής Υπουργικής Απόφα- 
σης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Οκτωβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- 4 - 

Αριθ. Γ6α/2534 (7) 

Χορήγηση άδειας άσκησης επαγγέλματος Κοινωνικού Λειτουργού στην 
Αλεξάκη Ελένη του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2534/6.10.89 έχει χορηγηθεί στην Αλεξάκη Ελένη 
του Νικολάου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 6 Οκτωβρίου 1989 

Με εντολή Υπουργού 
Ο Διευθυντής 

ΧΑΡ. ΠΑΠΑΔΟΠΟΥΛΟΣ 

- 4 - 

Αριθ. Δ5/6791 (8) 

Προσθήκη ειδικοτήτων σε ΤΕΛ-ΤΕΣ της Αμερικάνικης Γεωργικής 

Σχολής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ 8ι ΘΡΗΣΚ/ΤΩΝ 

Έχοντας υπόψη: 

1. Το άρθρο 86 παρ. 3 του Ν. 1566/85. 

2. Το Β.Δ. 685/72. 

3. Απόσπασμα της αριθ. 39/89 Πράξης του Περιφερειακού Υπηρε¬ 
σιακού Συμβουλίου Δευτεροβάθμιας Εκπαίδευσης Θεσσαλονίκης, με 
την οποία εγκρίνεται η χορήγηση των αδειών που αναφέρονται στο δια¬ 
τακτικό της παρούσας, αποφασίζουμε: 

Χορηγούμε από το σχολικό έτος 1989-1990 άδεια προσθήκης σε 
ΤΕΛ-ΤΕΣ της Αμερικάνικης Γεωργικής Σχολής στις ειδικότητες: 

1. ΓΙΑ ΤΟ ΤΕΛ 

α) Ζωικής παραγωγής. 

β) Αγροτοβιομηχανικών Συνεταιρισμών και Γεωργικών Εκμεταλ¬ 
λεύσεων. 

2. ΓΙΑ ΤΗΝ ΤΕΣ 
α) Ζωοτεχνικής. 

β) Κηπουργικής - Ανθοκομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Οκτωβρίου 1989 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 

- 4 - 

Αρ. 1023/2/3 (9) 

Μέτρα για την πρόληψη και καταστολή ζωοκλοπής στο Ν. Ηρακλείου. 
Αστυνομική διάταξη υπ’ αριθμ. 4Δ/1989. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΗΡΑΚΛΕΙΟΥ 
Έχοντας υπ’ όψη: 
α. Τις διατάξεις των άρθρων: 

1) 12 παρ. 3 και 4 του Ν. 1481/1984 «Οργανισμός Υπουργείου 
Δημόσιας Τάξης». 

2) 1 και 10 του Ν. 130θ/ΐ982 «Μέτρα για την πρόληψη και την 
καταστολή της ζωοκλοπής και ζωοκτονίας». . 

β. Την 1056/3/71-θ από 6.8.1989 διαταγή του Υ.Δ. Τάξης, κα¬ 
θορίζουμε τα ακόλουθα: 

Άρθρο Ιο 

ΚΑΤΟΧΗ - ΑΓΟΡΑΠΩΛΗΣΙΑ ΜΕΓΑΛΩΝ ΖΩΩΝ 

1. Η κατοχή μεγάλων ζώων αποδεικνύεται από υπεύθυνη δήλωση 
του Ν. 1599/1986, περί νομίμου κατοχής αυτών, η οποία υπογράφε¬ 
ται από τον ιδιοκτήτη των ζώων. 

2. Οι προτιθέμενοι να προβούν στην πώληση ή την κατ’ άλλο τρόπο 
μεταβίβαση της κυριότητας μεγάλων ζώων (ίππων, ημιόνων, όνων και 
βοοειδών), υποβάλλουν στην επιτόπια Δημοτική ή Κοινοτική Αρχή την 
παραπάνω δήλωση και εφοδιάζονται με βεβαίωση κυριότητας, στην 
οποία αναγράφονται τα στοιχεία της ταυτότητάς τους, το είδος, το γέ¬ 
νος, η ηλικία του ζώου και τα στοιχεία ταυτότητας του αγοραστή. 

3. Σε περίπτωση μεταπώλησης του ζώου η παραπάνω βεβαίωση πα- 
ραλαμβάνεται από το νέο αγοραστή, αφού προηγούμενα συνταχθεί επ’ 
ευτής σχετική πράξη αγοραπωλησίας και θεωρηθεί από την Αστυνο- 
μική Αρχή. 

Άρθρο 2ο 

ΚΑΤΟΧΗ ΜΙΚΡΩΝ ΖΩΝ 

1. Οι κτηνοτρόφοι και κάθε ιδιοκτήτης ή κάτοχος πέραν των. 10 αι¬ 
γοπροβάτων οφείλουν να υποβάλουν στην επιτόπια Δημοτική ή Κοινο¬ 
τική Αρχή και στην αρμόδια Αστυνομική Αρχή του τόπου μόνιμης κα¬ 
τοικίας του κατόχου, υπεύθυνη δήλωση του Ν. 1599/1986 το μήνα 
Μάιο κάθε έτους στην οποία Οα αναγράφεται ο ακριβής αριθμός των κα- 
τεχομένων ζώων, αριθμητικά, κατά είδος, γένος και στοιχεία σήμανσης 
εφ’ όσον υπάρχουν ως και ο τόπος χειμερινής και θερινής βοσκής τους. 

2. Ένα αντίτυπο της υπεύθυνης δήλωσης, θεωρημένο από τη Δημο¬ 
τική ή Κοινοτική Αρχή το γνήσιο της υπογραφής, επιστρέφεται στο δη- 
λούντα και επέχει θέση βεβαίωσης κυριότητας των ζώων που κατέχο- 
νται απ’ αυτούς. 

Άρθρο 3ο 

ΜΕΤΑΚΙΝΗΣΗ ΑΙΓΟΠΡΟΒΑΤΩΝ 

Οι κτηνοτρόφοι που μετακινούν τα αιγοπρόβατά τους από τους θερι¬ 
νούς τόπους βοσκής στους χειμερινούς και αντιστρόφως, οφείλουν να 
εφοδιάζονται από την αρμόδια Αστυνομική Αρχή με άδεια μεταφοράς 
των ποιμνίων τους, πριν την αναχώρησή τους, και μέσα σε 24 ώρες από 
την άφιξή τους στο νέο τόπο να παρουσιάζονται στην επιτόπια Δημοτική 
ή Κοινοτική Αρχή και την αρμόδια Αστυνομική Αρχή και να καταθέτουν 
αντίγραφο βεβαίωσης κυριότητας των ζώων που κατέχουν, δηλώνουν 
δε τον τόπο βοσκής τους και τα στοιχεία ταυτότητας των ποιμένων που 
τυχόν χρησιμοποιούν. 

Άρθρο 4ο 

ΑΥΞΟΜΕΙΩΣΗ ΖΩΩΝ 

1. Οι κτηνοτρόφοι υποχρεούνται να αναφέρουν μέσα σε 24 ώρες στην 
επιτόπιο Δημοτική ή Κοινοτική Αρχή και στην Αστυνομική Αρχή κάθε 
αυξομείωση του ποιμνίου τους (αγορά - σφαγή - θάνατος κ.λπ.) με έγ¬ 
γραφη δήλωση. 

2. Οι κτηνοτρόφοι και οι ποιμένες αιγοπροβάτων, υποχρεούνται σε 
περίπτωση ανάμιξης με το ποίμνιό τους ξένων ζώων, να ειδοποιούν 
μέσα σε 24 ώρες τον ιδιοκτήτη ή αν αυτός είναι άγνωστος την επιτόπια 
Κοινοτική ή Αστυνομική Αρχή. 

3. Οι κτηνοτρόφοι που έχουν τα ζώα τους σε υπόστεγα ή περιφραγμέ¬ 
νους χώρους (φρακτά) οφείλουν να τοποθετούν στην είσοδο των υπόστε¬ 
γων ή των φρακτών μεταλλική πινακίδα όπου θα αναγράφονται κατά 
τρόπο ανεξίτηλο τα στοιχεία ταυτότητάς τους. Την ίδια υποχρέωση 
έχουν και όσοι διατηρούν χοιροστάσια ή βουστάσια. 

Άρθρο 5ο 

ΕΛΕΓΧΟΙ ΠΟΙΜΝΙΩΝ 

Οι κτηνοτρόφοι υποχρεούνται να δέχονται ελέγχους των ποιμνίων 
τους από Αστυνομικούς και να συμμορφώνονται με τις υποδείξεις αυ¬ 
τών, για την αποτελεσματική εκτέλεση του έργου τους. Αν κατά τους 
ελέγχους αυτούς διαπιστωθεί η ύπαρξη ζώων που δεν αναφέρονται στη 
βεβαίωση κυριότητας του κτηνοτρόφου, υπάρχουν δε υπόνοιες ζωοκλο¬ 
πής, τότε τα ζώα αυτά κατάσχονται και παραδίδονται υπό μεσεγγύηση 
μέχρις ότου εξακριβωθεί η προέλευσή τους, ο δε κάτοχος αυτών τιμω¬ 
ρείται κατά τις διατάξεις της παρούσας επιφυλασσόμενων των διατά¬ 
ξεων περί ζωοκλοπής. 


Άρθρο 6ο 

ΑΓΟΡΑΠΩΛΗΣΙΑ ΑΙΓΟΠΡΟΒΑΤΩΝ 

1. Απαγορεύεται η αγοραπωλησία ή η κατ’ άλλον τρόπο μεταβίβαση 
της κυριότητας αιγοπροβάτων, εφ’ όσον δεν συνοδεύεται από πιστοποι¬ 
ητικό ή βεβαίωση κυριότητας, που εκδίδεται πριν τρεις (3) το πολύ ημέ¬ 
ρες από την επιτόπια Δημοτική ή Κοινοτική Αρχή. Το πιστοποιητικό ή η 
βεβαίωση αυτή' θα εκδίδεται σε τρία (3) αντίτυπα. Το ένα αντίτυπο θα 
παραμένει στο Δήμο ή την Κοινότητα και τ’ άλλα δύο θα θεωρούνται 
υποχρεωτικά από την αρμόδια Αστυνομική Αρχή με μέριμνα του που¬ 
λητή αμέσως μετά την έκδοσή τους. * 

Το δεύτερο αντίτυπο, θεωρημένο πλέον από την Αστυνομική Αρχή θα 
παραδίδεται στον αγοραστή και θα συνοδεύει τα ζώα. Το τρίτο αντίτυπο 
δα παραμένει στην Αστυνομική Αρχή και βάσει αυτού θα γίνεται η αυξο¬ 
μείωση των αιγοπροβάτων από τη δήλωση του πουλητή. 

2. Το πιστοποιητικό ή η βεβαίωση κυριότητας πρέπει να γράφει τα 
στοιχεία και τον τόπο κατοικίας του πουλητή και του αγοραστή των 
ζώων, με μέριμνα του πουλητή. 

3. Σε κάθε βεβαίωση θα περιλαμβάνονται είκοσι (20) το πολύ ζώα 
και θα αναγράφονται τά χαρακτηριστικά κάθε ζώου (γένος, χρώμα 
κ.λπ.). 

4. Σε περίπτωση σφαγής ή πώλησης ορισμένων μόνο ζώων εκ των 
αναφερομένων στο πιστοποιητικό κυριότητας, μερίμνη του αγοραστή, 
γίνεται σχετική πράξη στο πιστοποιητικό από την αρμόδια Αστυνομική 
Αρχή, από την οποία χορηγείται νέα βεβαίωση εμφαίνουσα τα μη πω- 
ληθέντα και εναπομείναντα στην κατοχή του ιδιοκτήτη ζώα την οποία 
υποχρεούται να καταθέσει στο Δήμαρχο ή τον Πρόεδρο της Κοινότητας 
της κατοικίας του για να επέλθει η δέουσα μεταβολή στη δήλωσή του ή 
να παραδώσει αυτήν σε άλλο αγοραστή των ζώων αυτών. 

Άρθρο 7ο 
ΣΦΑΓΗ ΖΩΩΝ 

1. Απαγορεύεται η σφαγή αιγοπροβάτων και χοίρων εφ’ όσον δεν συ¬ 
νοδεύονται από βεβαίωση κυριότητας. 

2. Η σφαγή των ζώων γίνεται στα Δημοτικά ή Κοινοτικά σφαγεία . 
μετά από προηγούμενο έλεγχο των βεβαιώσεων κυριότητας από την 
Αστυνομική Αρχή η οποία ειδοποιείται με ευθύνη και μέριμνα του αρμό¬ 
διου Υπαλλήλου των σφαγείων. Τα σφάγια σφραγίζονται με σφραγίδα 
της Κτηνιατρικής Υπηρεσίας. 

3. Σε Κοινότητες που δεν υπάρχουν σφαγεία και εφ’ όσον δεν έχει κα- 
θορισθεί τόπος σφαγής με απόφαση του Νομάρχη, η σφαγή γίνεται σε 
ειδικούς χώρους που καθορίζονται από την επιτόπια Κοινοτική Αρχή. 

Στις περιπτώσεις αυτές οι ενεργούντες τη σφαγή οφείλουν, πριν τη 
σφαγή να ειδοποιούν την επιτόπια Αστυνομική Αρχή για τον έλεγχο των 
προς σφαγή ζώων και τη σφράγιση των σφαγίων με τη σφραγίδα της 
Υπηρεσίοις. 

4. Τις ίδιες παραπάνω υποχρεώσεις (κρεοσκοπικό έλεγχο σφαγίων ή 
σφράγισμα αυτών) έχουν οι ενδιαφερόμενοι για τη σφαγή ζώων όταν: 

α. Για οποιοδήποτε λόγο (τοπική πανήγυρη, γάμος, βάπτιση κ.λπ.) 
επιβάλλεται η έκτακτη σφαγή ζώων. 

β. Όταν κατ’ έθιμο δωρίζονται σφαγμένα ζώα σε γάμους, βαπτίσεις 
κ.λπ. (κανίσκια). 

γ. Όταν τα σφάγια προορίζονται για δική τους κατανάλωση. 

5. Τα δέρματα των ζώων που σφάζονται μέσα και έξω από τα σφα¬ 
γεία, σύμφωνα με τα ανωτέρω καθοριζόμενα, σφραγίζονται από την 
Αστυνομική Αρχή που επιλήφθηκε του ελέγχου της κατοχής των ζώων, 
η οποία και παραλαμβάνει για τήρηση τις σχετικές βεβαιώσεις κυριότη¬ 
τας. 

Άρθρο 8ο 

ΚΑΤΟΧΗ - ΜΕΤΑΦΟΡΑ ΣΦΑΓΙΩΝ ΚΑΙ ΔΕΡΜΑΤΩΝ 

1. Απαγορεύεται η κατοχή και η μεταφορά σφαγίων και δερμάτων 
που δεν φέρουν τις παραπάνω υπηρεσιακές σφραγίδες (Κτηνιατρικής 
Υπηρεσίας ή Αστυνομικής Αρχής), εκτός αν από ειδική διάταξη καθορί¬ 
ζεται άλλως. 

2. Κάτοχοι επαγγελματικών ψυγείων - Ψυκτικών θαλάμων, αυτοκι¬ 
νήτων Ψυγείων ως και ιδιοκτήτες αποθηκών δερμάτων και βυρσοδε¬ 
ψείων, υποχρεούνται: 

α. Να δηλώσουν στην Αστυνομική Αρχή του τόπου κατοικίας ή επι¬ 
χείρησης την κατοχή και τη χωρητικότητα των ψυγείων ή τη λειτουρ¬ 
γία βυρσοδεψείων και αποθηκών δερμάτων. 

β. Να μη δέχονται σφάγια ή δέρματα, που δεν φέρουν τις προβλεπό- 
μενες σφραγίδες και 

γ. Να τηρούν βιβλία προμήθειας σφαγίων ή δερμάτων, τα οποία θα 
υπόκεινται σε έλεγχο από την τοπική Αστυνομική Αρχή με στοιχεία: 
α/α, αριθμός και είδος ζώων ή δερμάτων, ονοματεπώνυμο πωλητή, 6/ 
νση κατοικίας πωλητή, ημερομηνία αγοράς. 

Άρθρο 9ο 

ΥΠΟΧΡΕΩΣΕΙΣ ΟΔΗΓΩΝ ΑΥΤΟΚΙΝΗΤΩΝ 

1. Οι οδηγοί αυτοκινήτων υποχρεοΰνται να αρνούνται την παραλαβή 
και μεταφορά ζώων, εφ’ όσον αυτά δεν συνοδεύονται με σχετικές βεβαι¬ 
ώσεις κυριότητας. 

2. Επίσης οι οδηγοί αυτοκινήτων (ειδικών μεταφοράς κρεάτων ή μη) 
εκτός από τις υποχρεώσεις που προκύπτουν από άλλες διατάξεις (Υγειο¬ 
νομικού Κανονισμού κ.λπ.) υποχρεούνται να αρνούνται την παραλαβή 
και μεταφορά σφαγίων που δεν έχουν υποστεί κρεοσκοπικό έλεγχο ή δεν 
φέρουν τη σφραγίδα της Αστυνομικής Αρχής. Αν κατά τον έλεγχο ευρε- 
θούν τέτοια σφάγια, κατάσχονται αμέσως και ενεργούνται κατά των πα¬ 
ραβατών τα νόμιμα. 

Άρθρο 10ο 

ΥΠΟΧΡΕΩΣΕΙΣ ΚΑΤΟΧΩΝ ΜΕΛΙΣΣΩΝ 

1. Οι ιδιοκτήτες μελισσών υποχρεούνται να δηλώσουν το μήνα Μάιο 
κάθε χρόνου με δήλωση του Ν, 1599/1986 στο Δήμαρχο ή Πρόεδρο 
της Κοινότητας και την Αστυνομική Αρχή του τόπου διαμονής τους τον 
αριθμό των μελισσοσμηνών (Κυψελών) που κατέχουν με τα χαρακτηρι¬ 
στικά αυτών γνωρίσματα (χρώμα κυψέλης, είδος, τυχόν αριθμό μη¬ 
τρώου που έχει χαραχθεί με πυροσφραγίδα κ.λπ;) και την τοποθεσία ή 
τοποθεσίες που είναι εγκατεστημένες. 

2. Για κάθε αυξομείωση των κυψελών θα πρέπει να ενημερώνονται οι 
παραπάνω Αρχές με όμοια υπεύθυνη δήλωση. 

3. Για τη μετακίνηση και αγοραπωλησία των κυψελών εφαρμόζονται 
οι διατάξεις των άρθρων 3 και 6 της παρούσας. 

Άρθρο 11ο 

! - '■ ΠΟΙΝΙΚΕΣ ΚΥΡΩΣΕΙΣ 

- Οι παραβάτες της παρούσας που ισχύει για ύλη την περιφέρεια του 
Νομού από τη νόμιμη δημοσίευσή της, τιμωρούνται με φυλάκιση μέχρι 
έξι (6) μηνών ή με χρηματική ποινή, εκτός εάν από άλλη διάταξη τιμω¬ 
ρούνται βαρύτερα. 

- Οι προγενέστερες Αστυνομικές Διατάξεις για το ίδιο αντικείμενο 
καταργούνταϊ. 

Η παρούσα να δημοσιευθεϊ στην Εφημερίδα της Κυβερνήσεως. 
(Εγκρίθηκε από το Νομάρχη Ηρακλείου στις 3.10.89) 

Ηράκλειο, 27 Σεπτεμβρίου 1989 

Ο Αστυνομικός Διευθυντής 
ΙΩΑΝΝΗΣ ΦΕΛΕΣΑΚΗΣ 

- ♦— 

Αριθ. 95952/4801 (10) 

Ταχυδρομικά τέλη για την αποστολή της προεκλογικής αλληλογρα¬ 
φίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΜΕΤΑΦΟΡΩΝ & 
ΕΠΙΚΟΙΝΩΝΙΩΝ 

Έχοντας υπόψη: 

Ι.Τις διατάξεις του Ν.Δ. 496/70 «περί Οργανώσεως και λειτουρ¬ 
γίας των Ταχυδρομείων» σε συνδυασμό με εκείνες του Π.Δ. 277/75 
περί της νομικής μορφής λειτουργίας της Ταχυδρομικής Υπηρεσίας για 
το μετά την 30ήν Απριλίου 1975 χρονικό διάστημα. 

2. Τις διατάξεις του άρθρου 16 του Π.Δ. 295/86 «περί δομής ρόλου 
και τρόπου διοίκησης και λειτουργίας της κοινωνικοποιημένης Επιχεί¬ 
ρησης «Ελληνικά Ταχυδρομεία» (ΕΛ-ΤΑ)». 

3. Το με αριθ. 1111/51255/101/26.9.89 έγγραφο του ΕΛ.ΤΑμε 
το οποίο μας γνωστοποίησε απόφαση του Δ.Σ./ΕΛ.'ΓΑ που έλαβε κατά 
την αριθ. 684/15.9.89 συνεδρίασή του, αποφασίζουμε: 

1. Εγκρίνουμε την απόφαση που έλαβε το Δ.Σ./ΕΛ.ΤΑ κατά την 
αριθ. 684/15.9.89 συνεδρίασή του η οποία έχει ως εξής: 

α) Για την προεκλογική αλληλογραφία των υποψηφίων Βουλευτών, 


που θα διακινηθεί στο εσωτερικό της χώρας κατά την προεκλογική πε¬ 
ρίοδο, Οα ισχύσει μειωμένο τιμολόγιο κατά 50% του τέλους, της κατη¬ 
γορίας που ανήκουν τα αντικείμενα με εξαίρεση το τιμολόγιο της κατη¬ 
γορίας των εφημερίδων και περιοδικών. 

β) Η ρύθμιση αυτή έχει περιορισμένη χρονική διάρκεια και θα ισχύσει 
μέχρι και τη Δευτέρα, πρώτη ημέρα της εβδομάδας προ των εκλογών. 

γ) Τα αντικείμενα αυτά αν και διαχειρίζονται σαν αντικείμενα Β’ προ¬ 
τεραιότητας, να εξαιρούνται και να έχουν άμεση διαχείριση σαν αντικεί¬ 
μενα Α’ προτεραιότητας. 

Η απόφαση χυτή να δημοσιευθεϊ στην Εφημερίδα της Κυβερνήσεως. 

Αθήνα, 4 Οκτωβρίου 1989 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΕΩΡΓΙΟΣ ΣΟΥΦΑΙΑΣ ΝΙΚΟΛ. ΑΝ. ΓΚΕΛΕΣΤΑΘΗΣ 


Αριθ. ΔΕ/Γ/33453/11541 

Τροποποίηση απόφασης. 


( 11 ) 


Ο ΥΠΟΥΡΓΟΣ 

ΟΙΚΟΝΟΜΙΚΩΝ, & ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ/τος 714/70 «περί Οργανώσεως της Υπη¬ 
ρεσίας Πολιτικής Αερ/ρίας (ΥΠΑ)», όπως τροποποιήθηκε μεταγενέ¬ 
στερα και με τον Ν. 1340/83. 

2. Τις διατάξεις του Ν. 1815/88 «περί κυρώσεως του Κώδικα Αε¬ 
ροπορικού Δικαίου». 

3. Τις διατάξεις του Π.Δ/τος 56/1.2.89 «περί Οργανισμού της 
ΥΠΑ». 

4. Τις διατάξεις του άρθρου 31 του Ν. 1473/84. 

5. Την αριθ. ΓΛΚ/143903/4367/24.1.84 απόφαση του Υπουρ¬ 
γείου Οικονομικών, περί είσπραξης εσόδων του Δημοσίου που προέρχο¬ 
νται από την ΥΠΑ. 

6. Την απόφαση με αριθ. ΥΠΑ/Δ3/Γ/10821/3653/30 Μαρτίου 
1989, περί αναπροσαρμογής των τελών προσγείωσης αερ/φών και 
ενοποίησης διατάξεων σχετικών αποφάσεων. 

7. Το με αριθ. 283/22.2.89 έγγραφο της νομικής διεύθυνσης διεύ¬ 
θυνσης Υπουργείου Μεταφορών και Επικοινωνιών. 

8. Την αριθ. Δ2/Α/43103/1501/4.12.86, (ΦΕΚ 853/Β/ 
8.12.86), απόφαση κ. Δ/ΥΠΑ περί μεταβιβάσεως αρμοδιοτήτων και 
δικαιώματος υπογραφής «με εντολή Διοικητή» στους Υποδιοικητή, Δ/ 
ντές, Τμηματάρχες και τους λοιπούς Προϊσταμένους Οργανικών Μονά¬ 
δων ΥΠΑ (άρθρο 28 παρ. 7), αποφασίζουμε: 

1. Τροποποιούμε την απόφαση με αριθ. Δ3/Γ/10821/3653/ 
30.3.89 περί αναπροσαρμογής των τελών προσγείωσης και παραμονής 
αερ/φών και ενοποίησης διατάξεων σχετικών αποφάσεων, ως προς την 
παρ. 16 αυτής την οποία καθορίζουμε ως ακολούθως: 

«Κάθε υπόχρεος για την καταβολή των τελών προσγείωσης και πα¬ 
ραμονής αερ/φών καταβάλει το οφειλόμενο ποσό χρημάτων στην Τρά¬ 
πεζα της Ελλάδος στον ειδικό λογ/μό της ΥΠΑ Νο 234134/5 εντός 
ορισμένης προθεσμίας εξόφλησης. 

Η προθεσμία εξόφλησης ορίζεται σε: 

α. Τριάντα (30) ημερολογιακές ημέρες, από της ημερομηνίας βεβαι- 
ώσεως του εσόδου και τελικής υπογραφής του τιμολογίου από το Διευ¬ 
θυντή του Λογιστικού και Εφοδιαστικού Κέντρου της ΥΠΑ, (ΛΕΚ/ 
ΥΠΑ), για τιμολόγια των οποίων οι παραλήπτες βρίσκονταν στην Ελ¬ 
λάδα. 

β. Τριάντα πέντε (35) ημερολογιακές ημέρες, από της ημερομηνίας 
βεβαιώσεως του εσόδου και τελικής υπογραφής του τιμολογίου από το 
Διευθυντή του Λογιστικού και Εφοδιαστικού Κέντρου της ΥΠΑ (ΛΕΚ/ 
ΥΠΑ), για τιμολόγια των οποίων οι παραλήπτες βρίσκονται στο εξωτε¬ 
ρικό και η αποστολή τους γίνεται ταχυδρομικά, (συστημένα). 

- 0 καθορισμός και η αναγραφή στα τιμολόγια της προθεσμίας εξό¬ 
φλησης γίνεται από το αρμόδιο τμήμα του Λογιστικού και Εφοδιαστικού 
Κέντρου της ΥΠΑ, (ΛΕΚ/Β), σύμφωνα με τα προαναφερόμενα. 

- Από την επομένη ημέρα από την οποία οι βεβαιωθείσες κατά τα 
ανωτέρω οφειλές από τέλη προσγείωσης και παραμονής α/φ καθίστα¬ 
νται ληξιπρόθεσμες, επιβάλλονται επ’ αυτών τόκοι υπερημερίας εκ 2% 
για κάθε μήνα καθυστέρησης, λαμβανομένου του μήνα αδιαιρέτως και 
εις το ακέραιο. 

- Στην περίπτωση που οι υπόχρεοι για την καταβολή των τελών 
προσγείωσης και παραμονής αερ/φών δεν έχουν γνωρίσει στην ΥΠΑ τη 

διεύθυνσή τους ή νόμιμο εκπρόσωπό τους στην Ελλάδα για την απο¬ 
στολή και εξόφληση των σχετικών εντολών πληρωμής, η είσπραξη των 
οφειλών τους γίνεται επιτόπια στους Αερ/νες από τους αρμοδίους υπαλ¬ 
λήλους της ΥΠΑ. 

- Επίσης επιτόπια θα γίνεται η καταβολή του τέλους στις περιπτώ¬ 
σεις ιδιωτικών αερ/φών καθώς και σε οποιεσδήποτε άλλες περιπτώσεις 
ήθελε κριθεί τούτο.αναγκαίο κατά την απόλυτο κρίση της ΥΠΑ, των πε¬ 
ριπτώσεων αυτών καθοριζόμενων με αποφάσεις της ΥΠΑ. 

2. Κατά τα λοιπά ισχύει ως έχει η ως άνω τροποποιούμενη απόφαση 
με αριθ. Δ3/Γ/10821/3653/30.3.89. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως και να ανακοινωθεί σε όλους τους ενδιαφερομένους καθώς και στις 
αγγελίες του εγχειριδίου αεροναυτιλιακών πληροφοριών (Α.Ι.Ρ. 

ΟΚΕΕΟΕ). 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΝΤ. ΣΑΜΑΡΑΣ ΝΙΚΟΛ. ΑΝ. ΓΚΕΛΕΣΤΑΘΗΣ 

-♦- 

Αριθ, 13770 (12) 

Σύσταση ίδιου νομικού προσώπου στην Κοινότητα Κορώνειας Ν. Βοιω¬ 
τίας με το όνομα «ΣΧΟΛΙΚΗ ΕΠΙΤΡΟΠΗ 1/ΘΕΣΙΟΥ ΔΗΜΟΤΙ¬ 
ΚΟΥ ΣΧΟΛΕΙΟΥ ΚΟΡΩΝΕΙΑΣ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ,Κ. (Π.Δ. 76/85). 

2. Την 36/89 απόφαση του Κοινοτικού Συμβουλίου Κορωνείας του 
Νομού μας. 

3. Το 28303/17.5.89 έγγραφο του Υπουργείου Εσωτερικών. 

4. Την Σ.Τ. 5/26/5.10.1988 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων, αποφασίζουμε: 

1. Συνιστάται νομικό πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ 1/ΘΕΣ. ΔΗΜΟΤΙΚΟΥ ΣΧΟΛΕΙΟΥ ΚΟΡΩΝΕΙΑΣ» στην 
Κοινότητα Κορώνειας. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.τ.λ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- II αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρΐνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτελούμενο από 

α) Τον εκάστοτε Πρόεδρο της Κοινότητας ως Πρόεδρο, 
β) Δύο Κοινοτικούς Συμβούλους, 
γ) Το Δ/ντή του Δημοτικού Σχολείου. 

8) Εκπρόσωπο του Συνεταιρισμού. 

ε) Εκπρόσωπο του συλλόγου γονέων και κηδεμόνων. 

στ) Δημότη κάτοικο της Κοινότητας. 

4. II θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει αντιπρόεδρο, γραμματέα. 

5. Πάροι του νομικού προσώπου είναι: 
α) Ετήσια επιχορήγηση, της Κοινότητας, 
β) Ετήσια επιχορήγηση του Κράτους. . 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από τήν περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 


δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 29 Σεπτεμβρίου 1989 

Ο Νομάρχης 
ΓΙΑΝΝΗΣ ΠΑΝΑΓΗΣ 

- 4 - 

Αριθ. 13771 (13) 

Σύσταση ίδιου νομικού προσώπου στην Κοινότητα Κορώνειας Ν. Βοιω¬ 
τίας με το όνομα «ΣΧΟΛΙΚΗ ΕΠΙΤΡΟΠΗ 1/ΘΕΣΙΟΥ ΔΗΜΟΤΙ¬ 
ΚΟΥ ΣΧΟΛΕΙΟΥ ΑΓ. ΠΑΡΑΣΚΕΥΗΣ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85). 

2. Την 41/89 απόφαση του Κοινοτικού Συμβουλίου Κορώνειας. 

3. Το 28303/17.5.89 έγγραφο του Υπουργείου Εσωτερικών. 

4. Την Σ.Τ. 5/26/5.10.1988 κοινή απόφαση των Υπουργών Εσω¬ 
τερικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων, αποφασίζουμε: 

1. Συνιστάται νομικό πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ 1/ΘΕΣ. ΔΗΜΟΤΙΚΟΥ ΣΧΟΛΕΙΟΥ ΑΓ. ΠΑΡΑΣΚΕΥΗΣ» 
στην Κοινότητα Κορώνειας. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.τ.λ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για. τη λει¬ 
τουργία τους και γενικότερα η λήψη όλων των μέτρων που κρΐνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτελούμενο από 

α) Τον εκάστοτε Πρόεδρο της Κοινότητας ως Πρόεδρο, 
β) Δύο Κοινοτικούς Συμβούλους. 

1 γ) Το Δ/ντή του Δημοτικού Σχολείου, 
δ) Εκπρόσωπο του Συνεταιρισμού, 
ε) Εκπρόσωπο του συλλόγου γονέων και κηδεμόνων, 
στ) Δημότη κάτοικο της Κοινότητας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδό. 
Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους: 

γ) Κάθε είδους εισφορές, δωρεές, κληρονομιές, κληροδοσίες. 

. δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 29 Σεπτεμβρίου 1989 

Ο Νομάρχης 
ΓΙΑΝΝΗΣ ΠΑΝΑΓΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 28143 (14) 

Ίδρυση Κοινοτικού Γυμναστηρίου στην Κοινότητα Μαλ/ζίου Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του Ν. 423/76 «περί Γυμναστηρίου και ρυθμίσεις 
θεμάτων αφορώντων εις τον εξωσχολικόν αθλητισμόν» (ΦΕΚ 223/ 
21.8.76 τεύχος Α'). 

2. Τις διατάξεις της παρ. 2 του άρθρ. 50 του Ν. 1832/89 «τροπο¬ 
ποίηση και συμπλήρωση της νομοθεσίας για την Τοπική Αυτοδιοίκηση, 
την αποκέντρωση και άλλες διατάξεις» (ΦΕΚ 54/17.2.89 τεύχ. Α'). 

• 3. Την 42/89 απόφαση του Κοινοτικού Συμβουλίου Γωνιών Μαλ., 
που αφορά την ίδρυση Κοινοτικού Γυμναστηρίου υπό μορφή Κοινοτικής 
υπηρεσίας, που μας διαβιβάσθηκε με το 655/19.9.89 έγγραφο του 
Υπουργείου Εσωτερικών. 

4. Την 1901/86 εξουσιοδοτική απόφαση της Νομαρχίας όπως τρο¬ 
ποποιήθηκε και συμπληρώθηκε μεταγενέστερα, αποφασίζουμε: 

1. Εγκρίνουμε την 42/1989 απόφαση του Κοινοτικού Συμβουλίου 
Γωνιών Μαλ. που αφορά την ίδρυση του Κοινοτικού Γυμναστηρίου υπό 
μορφή Κοινοτικής υπηρεσίας. 

II οπεόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 27 Σεπτεμβρίου 1989 

Ο Νομάρχης 
ΔΗΜ. ΚΟΥΝΕΝΑΚΗΣ 

- ♦- 

Αριθ. 31166 (15) 

Σύσταση Κοινοτικού νομικού προσώπου στην Κοινότητα Πανοράματος 

Ν. Θεσ/νίκης με το όνομα «Σχολική Επιτροπή Νηπιαγωγείου και 

Δημοτικού Σχολείου Πανοράματος*. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Περίκω- 
δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των ισχυουσών διατάξεων του δημοτικού και κοινοτικού 
κώδικα», όπως τροποποιήθηκαν και συμπληρώθηκαν. 

2. Τις διατάξεις του Π.Δ/τος 331/1983 (ΦΕΚ 119/8.9.83 τ.Α'). 

3. Την αριθ. ΣΤ5/26/5.10.1988 (ΦΕΚ 732/Β/5.10.1988) 
κοινή απόφαση των Υπουργών Εσωτερικών, Οικονομικών, Εθνικής 
Παιδείας και θρησκευμάτων και Περιβάλλοντος, Χωροταξίας και Δη¬ 
μοσίων Έργων. 

4. Την αριθ. 84/1989 απόφαση του Κοινοτικού Συμβουλίου Πανο¬ 
ράματος, αποφασίζουμε: 

1. Συστήνουμε ίδιο νομικό πρόσωπο με το όνομα «Σχολική Επιτροπή 


Νηπιαγωγείου και Δημοτικού Σχολείου Πανοράματος» του Νομού μας. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 7μελές διοικητικό συμβούλιο 
αποτελούμενο από: 

α. Από τον εκάστοτε Πρόεδρο της Κοινότητας, ως Πρόεδρο. 

β. Ένα (1) Κοινοτικό Σύμβουλο, που ορίζεται από το Κοινοτικό Συμ¬ 
βούλιο.. 

γ. Από τους Εκάστοτε Δ/ντές των Σχολείων. 

δ. Από ένα (1) εκπρόσωπο των Συλλόγων Γονέων και Κηδεμόνων 
των σχολείων που ορίζονται από τους οικείους Συλλόγους. 

στ. Από ένα (1) δημότη που ορίζεται από το Κοινοτικό Συμβούλιο. 

- Η θητεία του πρώτου διοικητικού συμβουλίου λήγει με τη λήξη 
της παρούσης δημοτικής και κοινοτικής περιόδου. Η θητεία των μελών 
του διοικητικού συμβουλίου ακολουθεί τη δημοτική και κοινοτική πε¬ 
ρίοδο. 

- Το δημοτικό συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α. Η ετήσια επιχορήγηση της Κοινότητας Πανοράματος. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράεξις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του διοικητικού συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 22 Σεπτεμβρίου 1989 

Ο Νομαρχών Διευθυντής 
ΓΕΩΡΓ. ΡΟΒΙΘΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




